**IEPIRKUMA**

**Projektēšanas pakalpojumi**

**Ugunsaizsardzības sistēmas būvprojekta izstrāde Jelgavas pilī, Jelgava, Lielā iela 2.**

**NOLIKUMS**

1. **Iepirkuma identifikācijas numurs: LLU2016/17-P/objekti**
2. **PASŪTĪTĀJS:** Latvijas Lauksaimniecības universitāte (turpmāk tekstā - LLU)

2.1. Pasūtītāja rekvizīti:

 Lielā ielā 2, Jelgava, LV – 3001

 Reģ. Nr. 90000041898

 Valsts kase – kods TRELLV22

* 1. Iepirkumu organizē un veic LLU iepirkumu komisija izveidota ar LLU rektora 2016. gada
	25. maija rīkojumu Nr. 4.3.-13/36 „ Par iepirkumu komisijas izveidošanu”.
	2. Iepirkums tiek veikts saskaņā ar Publisko iepirkumu likuma (turpmāk – PIL) 8.2pantu.
	3. Pasūtītājs nodrošina brīvu un tiešu elektronisku pieeju iepirkuma nolikumam (turpmāk – nolikums) un citai iepirkuma dokumentācijai LLU mājas lapā [www.llu.lv](http://www.llu.lv) , sadaļā „Iepirkumi”→ Universitātes būvdarbu iepirkumi, sākot no iepirkuma ar ID Nr. **LLU2016/17-P/objekti** izsludināšanas brīža.
	4. Pasūtītāja kontaktpersona par:
* nolikumu jurists Zigurds Hofmanis, tālr. 20224229, e-pasta adrese: zigurds.hofmanis@llu.lv;
* par darba uzdevumu Edmunds Korzunovs, tālr. 26322644, e-pasta adrese: edmunds.korzunovs@llu.lv.
	1. Iepirkuma komisijas, pretendentu tiesības un pienākumi ir noteikti atbilstoši Publisko iepirkumu likuma normām.
	2. Visi jautājumi, kas nav atrunāti šajā nolikumā, tiek risināti saskaņā ar Publisko iepirkumu likuma normām.
	3. Pasūtītājs patur tiesības pārtraukt iepirkuma procedūru, ja netiek piešķirts finansējums projekta realizācijai vai piešķirtais finansējums ir nepietiekams.
1. **PIEDĀVĀJUMA IESNIEGŠANAS VIETA, DATUMS, LAIKS UN KĀRTĪBA**

3.1. Pretendenti piedāvājumus var iesniegt **līdz 2016. gada14. jūnijā plkst. 14.00**LLU Saimnieciskā dienesta 12.kab. Lielajā ielā 2, Jelgavā, LV – 3001 iesniedzot personīgi vai atsūtot pa pastu. Pasta sūtījumam jābūt nogādātam šajā punktā norādītajā adresē līdz augstāk minētajam termiņam.

3.2. Piedāvājums, kas iesniegts pēc 3.1. punktā minētā termiņa, tiks neatvērts atdots atpakaļ iesniedzējam.

3.3. Iepirkumam iesniegto piedāvājumu atvēršanu, noformējuma atbilstības pārbaudi, pretendentu atlases dokumentu un finanšu piedāvājuma vērtēšanu Iepirkuma komisija veic slēgtā sēdē.

1. **PIEDĀVĀJUMU NOFORMĒŠANA**

4.1. Piedāvājums jāievieto slēgtā aploksnē vai cita veida necaurspīdīgā iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim.

4.2. Uz aploksnes (iepakojuma) jānorāda:

* Pasūtītāja nosaukums un adrese;
* Pretendenta nosaukums un adrese;
* Atzīme:

**Piedāvājums iepirkumam**

**„Projektēšanas pakalpojumi**

**Ugunsaizsardzības sistēmas būvprojekta izstrāde Jelgavas pilī, Jelgava, Lielā iela 2”**

**ID Nr. LLU2016/17-P/objekti**

**Neatvērt līdz 2016. gada 14. jūnijam plkst. 14.00.**

4.3. Pretendenti sedz visas izmaksas, kas saistītas ar viņu piedāvājuma sagatavošanu un iesniegšanu Pasūtītājam.

4.4. Visi piedāvājumā iekļautie dokumenti ir cauršūti kopā tā, lai dokumentus nebūtu iespējams atdalīt. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, kurā norādīts cauršūto lapu skaits, ko ar savu parakstu vai Pretendenta zīmoga nospiedumu apliecina Pretendenta vadītājs vai tā pilnvarotā persona.

4.5. Pretendents drīkst iesniegt tikai 1 (vienu) piedāvājuma variantu.

4.6. Piedāvājums jāsagatavo latviešu valodā. Ja kāds dokuments vai citi piedāvājumā iekļautie informācijas materiāli ir svešvalodā, tam jāpievieno Pretendenta vai tā pilnvarotas personas (pievienojams pilnvaras oriģināls) apstiprināts tulkojums latviešu valodā.

4.7. Pretendentam piedāvājums jāsagatavo uz A4 formāta lapām, datorsalikumā, skaidri salasāms un bez labojumiem.

4.8. Pretendents iesniedz parakstītu piedāvājumu. Piedāvājumu paraksta Pretendenta pārstāvis ar paraksta tiesībām vai tā pilnvarota persona.

4.9. Iesniegtie piedāvājumi, izņemot iepirkuma nolikuma 3.2.punktā noteikto gadījumu, ir pasūtītāja īpašums un tiek glabāti atbilstoši Publisko iepirkumu likuma prasībām.

4.10. Iesniedzot piedāvājumu, pretendentam ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.

## 5. INFORMĀCIJA PAR IEPIRKUMA PRIEKŠMETU

5.1. Iepirkuma priekšmets – **Ugunsaizsardzības sistēmas būvprojekta izstrāde Jelgavas pilī, Jelgava, Lielā iela 2**

**CPV kods:** 71320000-7

5.2. Pretendents nevar iesniegt piedāvājuma variantus.

5.3. Piedāvājumu jāiesniedz par visu norādīto darba uzdevumā minēto apjomu..

5.4**.** Darba izpildes laiks nevar būt ilgāks, kā **- 3 mēneši** no līguma noslēgšanas dienas.

5.5. Izstrādātais projekts jāsaskaņo ar Valsts kultūras pieminekļu aizsardzības inspekciju.

5.6. **Objekta apskate 2016. gada 3. jūnijā plkst. 10.00. Pretendentam** iepriekš telefoniski saskaņojot apskates laiku ar LLU pārstāvi ir tiesības veikt objekta apskati. LLU pārstāvis objektu apskatē Edmunds Korzunovs , tālr. 26322644, e pasta adrese: edmunds.korzunovs@llu.lv.

1. **PRETENDENTA IZSLĒGŠANAS NOSACĪJUMI, KVALIFIKĀCIJAS PRASĪBAS UN IESNIEDZAMIE DOKUMENTI**
	1. Komisija izslēdz Pretendentu no turpmākās dalības iepirkuma procedūrā, kā arī neizskata Pretendenta piedāvājumu, ja Pasūtītājs konstatē Publisko iepirkumu likuma 8.2 panta piektās daļas 1. vai 2.punktā minētos apstākļus (ievērojot 8.2 panta 7.daļā un 8.daļā noteiktos termiņus).
	2. Nolikuma 6.1.punktā noteiktā prasība ir attiecināma arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība.
	3. **Pretendenta piedāvājumā jābūt iekļautiem sekojošiem dokumentiem:**

|  |  |  |  |
| --- | --- | --- | --- |
| Nr.p.k. | Prasība | Iesniedzamie dokumenti | Piezīmes |
| **6.3.1.** | **Prasības profesionālās darbības veikšanai** |  |  |
| 6.3.1.1 | **Pretendents ir reģistrēts • LR komercreģistrā vai līdzvērtīgā reģistrā ārvalstīs, ja to paredz normatīvie akti****• LR Būvkomersantu reģistrā vai attiecīgā profesionālā reģistrā ārvalstīs, ja to paredz normatīvie akti** | 1.Attiecīgās institūcijas ārvalstīs izsniegtas reģistrācijas apliecības apliecināta kopija(Par Latvijā reģistrētiem pretendentiem Pasūtītājs iegūs informāciju valsts informācijas sistēmās)2.Būvkomersanta reģistrācijas apliecības vai cita līdzvērtīga dokumenta, ja attiecīgās valsts normatīvie tiesību akti paredz profesionālo reģistrāciju, apliecināta kopija. | Iesniedz par pretendentu, personālsabiedrības biedru, ja pretendents ir personālsabiedrība, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām  |
| **6.3.2** | **Prasības saimnieciskajam un finansiālajam stāvoklim** |  |  |
| 6.3.2.1 | Pretendenta pēdējo 3 (trīs) noslēgto finanšu gadu vidējais gada finanšu apgrozījums bez PVN projektēšanā ir divas reizes lielāks par piedāvāto līgumcenu. Uzņēmumu, kas dibināti vēlāk, vidējais gada finanšu apgrozījums noslēgtajos finanšu gados ir divas reizes lielāks par piedāvāto līgumcenu. | Paraksta tiesīgas vai pilnvarotas personas parakstīta izziņa par finanšu apgrozījumu pēdējos 3(trīs) noslēgtajos finanšu gados. Uzņēmumiem, kas dibināti vēlāk, izziņa par finanšu apgrozījumu tā darbības gados. | Piegādātājs var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka viņa rīcībā būs nepieciešamie resursi, iesniedzot vienošanos par personālsabiedrības izveidošanu līguma slēgšanā ar Pasūtītāju. |
| **6.3.3** | **Prasības tehniskajām un profesionālajām spējām** |  |  |
| 6.3.3.1 | Pretendents iepriekšējo trīs gadu (skaitot līdz piedāvājuma iesniegšanas termiņam) laikā ir veicis vismaz 2 (divu) līdzvērtīgu objektu projektēšanas darbus - Ugunsaizsardzības sistēmas būvprojekta izstrādi.*Par līdzvērtīgu tiks uzskatīts objekts, kurš sevī apkopo:*1. *Valsts nozīmes arhitektūras pieminekli;*
2. *Platība ir ne mazāka kā 5000 m2;*
3. *Kurā ir vairāk nekā viena telpa, kas paredzēta vairāk kā 200 cilvēku vienlaicīgai atrašanās tajā;*
4. *Objektam jābūt izstrādātam vismaz ugunsdzēsības ūdens apgādes sistēmai, adrešu tipa automātiskai ugunsgrēka atklāšanas un trauksmes signalizācija un balss izziņošanas sistēmas projektam.*
 | 1.Pieredzes apraksts saskaņā  ar pielikumu Nr.3. 2. Pozitīvas atsauksmes par aprakstā minētajiem projektēšanas darbiem. |  |
| 6.3.3.2  | **Pretendentam jānodrošina sertificētu speciālistu komanda projektēšanas un izpētes darbu veikšanai** | Pretendenta piedāvātā kvalificētā personāla saraksts saskaņā ar veidni Nr.4 (pielikums Nr.4) |  |
| 6.2.3.2.1 | Pretendentam jānodrošina vismaz 1 speciālists ŪK, ŪKT projektēšanā ar pieredzi ārējo un iekšējo ūdensvada ugunsdzēsības tīklu projektēšanā vēsturiskās ēkās. | CV saskaņā ar veidni Nr.5 (pielikums Nr.5).Sertifikāta apliecināta kopija (*pieredze jāapliecina ar konkrētiem objektiem un kontaktpersonām*) |  |
| 6.2.3.2.2. | Pretendentam jānodrošinavismaz 1 speciālists telekomunikāciju sistēmu un tīklu projektēšanā ar pieredzi telekomunikāciju sistēmu un tīklu projektēšanā vēsturiskās ēkās. | CV saskaņā ar veidni Nr.5 (pielikums Nr.5).Sertifikāta apliecināta kopija Sertificētiem speciālistiem jāpievieno spēkā esošs sertifikāts, ko izsniedzis Latvijas dzelzceļnieku biedrības sertificēšanas centrs. (*pieredze jāapliecina ar konkrētiem objektiem un kontaktpersonām*) |  |
| 6.2.3.2.3. | Pretendentam jānodrošinavismaz 1 speciālistu ugunsaizsardzības sistēmu projektēšanā ar pieredzi ugunsaizsardzības sistēmu tīklu projektēšanā vēsturiskās ēkās. | CV saskaņā ar veidni Nr.5 (pielikums Nr.5).Sertifikāta apliecināta kopija Sertificētam speciālistam jāpievieno spēkā esošs sertifikāts, ko izsnieguši sertifikācijas centri, Latvijas elektroenerģētiķu un energobūvnieku asociācijas specializētais sertifikācijas centrs vai Latvijas Elektriķu brālības sertifikācijas departaments(*pieredze jāapliecina ar konkrētiem objektiem un kontaktpersonām*) |  |
| 6.2.3.2.4. | Pretendentam jānodrošinavismaz1 sertificēts speciālists elektroiekārtu līdz 1000V spriegumam projektēšanā ar pieredzi elektroiekārtu līdz 1000V spriegumam projektēšanā vēsturiskās ēkās. | CV saskaņā ar veidni Nr.5 (pielikums Nr.5).Sertifikāta apliecināta kopija Sertificētam speciālistam jāpievieno spēkā esošs sertifikāts, ko izsnieguši sertifikācijas centri, Latvijas elektroenerģētiķu un energobūvnieku asociācijas specializētais sertifikācijas centrs vai Latvijas Elektriķu brālības sertifikācijas departaments(*pieredze jāapliecina ar konkrētiem objektiem un kontaktpersonām*) |  |
| 6.2.3.2.5. | Pretendentam jānodrošina vismaz 1 speciālists, kurš iepriekšējo trīs gadu (skaitot līdz piedāvājuma iesniegšanas termiņam) laikā ir veicis vismaz 1 (viena) līdzvērtīga objekta projektēšanas darbus - Automātiskās ugunsgrēka atklāšanas un trauksmes signalizācijas sistēmas būvprojekta izstrādi. *Par līdzvērtīgu tiks uzskatīts objekts, kurš sevī apkopo:*1. *Automātiskās ugunsgrēka atklāšanas un trauksmes signalizācijas sistēma bāzēta uz adrešu tipa devējiem un ESMI (vai ekvivalentas) sistēmas kontroles paneļiem;*
2. *Automātiskās ugunsgrēka atklāšanas un trauksmes signalizācijas sistēma, kurā ir vismaz 2 kontroles paneļi (neskaitot atkārtotājpaneļus) saslēgti vienoti, vienā sistēmā;*
3. *Automātiskās ugunsgrēka atklāšanas un trauksmes signalizācijas sistēmas vadība un kontrole, izmantojot atsevišķu datu serveri ar ražotāja programmnodrošinājumu.*
 | CV saskaņā ar veidni Nr.5 (pielikums Nr.5).Sertifikāta apliecināta kopija (*pieredze jāapliecina ar konkrētiem objektiem un kontaktpersonām*) |  |

### 6.4. Pretendents iesniedz pieteikumu dalībai iepirkumā, kas sagatavots un aizpildīts uz Pretendenta veidlapas, atbilstoši Nolikumam pievienotajam paraugam (Pielikums Nr.2) un ko parakstījusi Pretendenta amatpersona ar paraksta tiesībām vai Pretendenta pilnvarotā persona. Gadījumā, ja pieteikumu paraksta Pretendenta pilnvarotā persona, nepieciešams pievienot pilnvaru vai tās apliecinātu kopiju.

6.5. Ja piedāvājumu iesniedz piegādātāju apvienība, pieteikumā norāda personu, kura iepirkumā pārstāv attiecīgo piegādātāju apvienību un ir pilnvarota parakstīt ar iepirkumu saistītos dokumentus, kā arī norāda piegādātāju apvienības dalībnieku atbildības apjomus šajā iepirkumā. Papildus pievieno piegādātāju apvienības dalībnieku apliecinājumus vai vienošanos par sadarbību, kas noslēgta starp personu apvienību dalībniekiem konkrētā līguma izpildei.

6.6. Ja Pretendents pieaicina apakšuzņēmēju, tad Pretendents iesniedz dokumentālu apliecinājumu par apakšuzņēmēja piedalīšanos līguma izpildē, kā arī norāda apakšuzņēmējam nododamo darbu apjomu.

6.7. Pretendents iesniedz projekta izstrādes metodiku (paskaidrojuma raksts brīvā formā), kas apliecina pretendenta izpratni par veicamā darba apjomu un sarežģītības pakāpi.

6.8. Pretendents iesniedz Finanšu piedāvājumu saskaņā ar tehnisko specifikāciju.

6.9. Piedāvājuma cenu pretendents nosaka *euro,* bez pievienotās vērtības nodokļa (PVN) un to ieraksta finanšu piedāvājuma veidlapā .

6.10. Piedāvājuma cena ietver visus nodokļus, nodevas, maksājumus un visas saprātīgi paredzamās ar konkrētā darba izpildi saistītās izmaksas, atskaitot PVN.

6.11.Līgumcena tiek fiksēta uz visu darbu izpildes laiku un netiek pārrēķināta, izņemot iepirkuma līgumā paredzētajos gadījumos.

**7. PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJI**

7.1. Iepirkuma komisija izvēlas piedāvājumu ar viszemāko cenu no piedāvājumiem, kas atbilst iepirkuma nolikuma prasībām.

7.2. Iepirkuma komisija novērtē, vai piedāvājums sagatavots atbilstoši 4.4., 4.5., 4.6., 4.7. un 4.8.punktu prasībām un ir iekļauti nolikuma 6.3.punktā norādītie pretendentu atlases dokumenti.

7.3. Ja piedāvājums neatbilst kādai no noformējuma prasībām, komisija lemj par piedāvājuma tālāku izskatīšanu. Ja piedāvājumā nav iekļauti visi 6.punktā norādītie dokumenti, komisija pretendentu izslēdz no turpmākās dalības iepirkuma procedūrā un tā piedāvājumu tālāk neizskata.

7.4. Komisija pārbauda vai finanšu piedāvājums ir iesniegts atbilstoši veidnei Nr.1.

7.5. Komisija nosaka piedāvājumu ar viszemāko cenu. Pretendentu, kura piedāvājums, salīdzinot un izvērtējot iesniegtos piedāvājumus, noteikts kā piedāvājums ar viszemāko cenu, atzīs par pretendentu, kuram būtu piešķiramas līguma slēgšanas tiesības.

**8. LĒMUMA PIEŅEMŠANA**

8.1. Lai pārbaudītu, vai pretendents un 6.2.punktā minētā persona nav izslēdzami no dalības iepirkumā PIL 8.2panta piektās daļas 1., 2. vai 3.punktā minēto apstākļu dēļ, iepirkumu komisija:

8.1.1. attiecībā uz Latvijā reģistrētu vai pastāvīgi dzīvojošu pretendentu un 6.2.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

1. par PIL 8.2panta piektās daļas 1.punktā minētajiem faktiem – no Uzņēmumu reģistra,
2. par PIL 8.2panta piektās daļas 1.punktā minēto faktu – no Valsts ieņēmumu dienesta. Pasūtītājs attiecīgo informāciju no Valsts ieņēmumu dienesta ir tiesīgs saņemt, nepieprasot pretendenta un 6.2.punktā minētās personas piekrišanu.

Atkarībā no pārbaudes rezultātiem pasūtītājs:

1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un 6.2.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;
2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai 6.2.punktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un 6.2.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, pasūtītājs pretendentu izslēdz no dalības iepirkumā.

 8.1.2. attiecībā uz ārvalstī reģistrētu vai pastāvīgi dzīvojošu pretendentu un 6.2.punktā minēto personu pieprasa, lai pretendents termiņā, kas nav īsāks par 10 darbdienām pēc dienas, kad pieprasījums izsniegts vai nosūtīts, iesniedz attiecīgās kompetentās institūcijas izziņu, kas apliecina, ka uz to un 6.2.punktā minēto personu neattiecas 8.1.punktā noteiktie gadījumi. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

8.2. Iepirkumu komisija katrā daļā par uzvarētāju atzīst pretendentu, kurš izraudzīts atbilstoši nolikumā noteiktajām prasībām un kritērijiem un nav izslēgts no dalības iepirkumā saskaņā ar PIL 8.2panta piekto daļu.

## 9. PRETENDENTU INFORMĒŠANA PAR PIEŅEMTO LĒMUMU, IEPIRKUMA LĪGUMA SLĒGŠANA

9.1. Iepirkumu komisija 3 (trīs) darba dienu laikā pēc lēmuma pieņemšanas vienlaikus informē visus pretendentus, kas iesnieguši piedāvājumus, par pieņemto lēmumu attiecībā uz iepirkuma līguma slēgšanu, kā arī savā mājaslapā internetā nodrošina brīvu un tiešu elektronisku pieeju iepirkumu komisijas pieņemtajam lēmumam.

## 9.2. Pasūtītājs slēgs iepirkuma līgumu ar izraudzīto pretendentu, pamatojoties uz pretendenta piedāvājumu, un saskaņā ar iepirkuma nolikuma un tehniskās specifikācijas noteikumiem un Publisko iepirkumu likumu.

**10. PIELIKUMI**

Nolikumam ir pievienoti sekojoši pielikumi, kas ir neatņemama nolikuma sastāvdaļas:

1.pielikums. Finanšu piedāvājuma veidne .

2.pielikums. Pieteikuma veidne.

3. pielikums. Pretendenta pieredzes apraksts.

4. pielikums Pretendenta piedāvātā kvalificētā personāla saraksta, kas apliecina kvalifikācijas atbilstību nolikuma prasībām, veidne.

5. pielikums. CV veidne.

6. pielikums. Darba uzdevums.

8. pielikums. Pretendenta apliecinājums

7. pielikums. Līguma projekts projektēšanai

Pielikums Nr.1

**Projektēšanas pakalpojumi**

**Ugunsaizsardzības sistēmas būvprojekta izstrāde Jelgavas pilī, Jelgava, Lielā iela 2.**

**ID Nr. LLU2016/17 -P/objekti**

FINANŠU PIEDĀVĀJUMS

|  |  |
| --- | --- |
| Pretendents, reģ.Nr. |  |
| Adrese |  |
| Datums |  |
| Pretendenta kontaktpersona (vārds, uzvārds, amats, telefons, e- pasts) |  |

Saskaņā ar iepirkuma nolikumu, mēs apstiprinām, ka piekrītam iepirkuma noteikumiem, un piedāvājam veikt **projektēšanas pakalpojumi Ugunsaizsardzības sistēmas būvprojekta izstrāde Jelgavas pilī, Jelgava, Lielā iela 2.**

**EUR**\_\_\_\_\_\_\_\_(summa vārdiem) bez PVN.

Apstiprinām, ka Finanšu piedāvājuma cenā ir iekļautas visas izmaksas, kas saistītas ar attiecīgo darbu pilnīgu un kvalitatīvu izpildi, izmaksas, kas saistītas ar speciālistu darba apmaksu, izpildei nepieciešamo līgumu slēgšanu, komandējumiem, nodokļiem un nodevām, kā arī nepieciešamo atļauju saņemšanu no trešajām personām.

Ar šo apstiprinu piedāvājumā sniegto ziņu patiesumu un precizitāti.

Amats) (paraksts) (paraksta atšifrējums)

(zīmogs)

Pielikums Nr.2

<*Pretendenta nosaukums*>

<*reģistrācijas numurs vai personas kods*>

<*adrese*>

<*kontaktpersona*>

<tālrunis>

<fakss>

<*e-pasts*>

**Pieteikums dalībai iepirkuma procedūrā**

**Iesniedzot savu piedāvājumu** Latvijas Lauksaimniecības universitātes Reģistrācijas Nr. 90000041898, adrese: Lielā iela 2, Jelgavā, LV-3001, organizētajā Iepirkumā saskaņā ar Publisko iepirkumu likuma (turpmāk – PIL) 8.2pantu. **Projektēšanas pakalpojumi Ugunsaizsardzības sistēmas būvprojekta izstrāde Jelgavas pilī, Jelgava, Lielā iela 2., ID Nr. LLU2016/17-P/objekti**, ar šo apliecinām, ka:

1. esam iepazinušies ar iepirkuma dokumentiem un piekrītam Pasūtītāja izvirzītajām prasībām;
2. visas piedāvājumā sniegtās ziņas ir patiesas;
3. nav tādu apstākļu, kuri pretendentam liegtu piedalīties iepirkuma procedūrā saskaņā ar Publisko iepirkumu likuma prasībām.

**Iesniedzu piedāvājumu, kas sastāv no šī pieteikuma, atlases dokumentiem, projekta izstrādes apraksta un finanšu piedāvājuma, un apņemos slēgt iepirkuma līgumu.**

 (Amats) (paraksts) (paraksta atšifrējums)

(zīmogs)

<vieta><datums>

Pielikums Nr .3

**Projektēšanas pakalpojumi**

**Ugunsaizsardzības sistēmas būvprojekta izstrāde Jelgavas pilī, Jelgava, Lielā iela 2.**

**ID Nr. LLU2016/17-P/objekti**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **(***Pretendenta nosaukums, Reģ. Nr.* **)**

**pieredzes apraksts atbilstoši nolikuma 6.3.3.1. kvalifikācijas prasībām**

|  |  |  |  |  |  |
| --- | --- | --- | --- | --- | --- |
| Nr.p.k. | Projekta nosaukums unprojekta saņēmējs | Veikto darbuveidi  | Realizēto darbu apjoms (telpu platība m2) | Pasūtītājs, kontaktpersona, kontakttālrunis | Darbu uzsākšanas un pabeigšanas datums |
| 1 |  |   |  | *Nosaukums* |  |
|  |  | *XXXXm2* | *Amats, vārds uzvārds* | *līgums-00.00.0000**nodošanas –pieņemšanas akts-* |
|  |  |  | *Tālruņa Nr.* | *00.00.0000* |
|  |  |  |   |  |

*Norādīt tikai iepirkuma dokumentācijas prasībām visatbilstošākos objektu/s*

(Amats)                                              (paraksts)                                    (paraksta atšifrējums)

(zīmogs)

<vieta> <datums>

Pielikums Nr .4

**Projektēšanas pakalpojumi**

**Ugunsaizsardzības sistēmas būvprojekta izstrāde Jelgavas pilī, Jelgava, Lielā iela 2.**

**ID Nr. LLU2016/17-P/objekti**

**Pretendenta piedāvātā kvalificētā personāla saraksts, kas apliecina kvalifikācijas atbilstību nolikuma prasībām**

|  |  |  |  |
| --- | --- | --- | --- |
| Projektā paredzētais amats | Piedāvātā speciālista vārds, uzvārds | Saistība ar pretendentu | Kvalifikāciju apliecinoša dokumenta Nr.un izdevējs |
|  |  |  |  |

(Amats) (paraksts) (paraksta atšifrējums)

(zīmogs)

<vieta><datums>

Pielikums Nr.5

Veidne Nr.5

**CURRICULUM VITAE**

***Līguma nosaukums:*** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Identifikācijas numurs: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Piedāvātā pozīcija augstāk minētā līguma izpildē:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Uzvārds:

2. Vārds:

3. Dzimšanas gads:

4. Izglītība:

|  |  |
| --- | --- |
| Mācību Iestāde |  |
| Datums: no / līdz |  |
| Iegūtais grāds vai diploms |  |

1. Valodas: (zināšanu līmenis no 1 - brīvi līdz 5- pamatzināšanas )

|  |  |  |  |
| --- | --- | --- | --- |
| Valoda | Lasītprasme | Runātprasme | Rakstītprasme |
|  |  |  |  |
|  |  |  |  |
|  |  |  |  |

5. Patreizējais amats un darba vieta:

6. Specializācija (Profesionālā kompetence):

7. Darba pieredze:

|  |  |
| --- | --- |
| Komersanta firma (nosaukums):  |  |
| Adrese: |  |
| Datums no/līdz |  |
| Amats: |  |
| Darba apraksts: |  |

8. Profesionālās darbības laikā veiktie nozīmīgākie darbi un projekti:

|  |  |  |  |
| --- | --- | --- | --- |
| Darba izpildes gads | Darba vieta | Amats/pozīcija | Klients, darba apraksts |
|  |  |  |  |
|  |  |  |  |
|  |  |  |  |
|  |  |  |  |

*(pretendents aizpilda pēc saviem ieskatiem*)

9. Iepriekšējo piecu gadu laikā veiktie darbi, kuros piedāvātais speciālists darbojās tādā pašā

pozīcijā, kā piedāvātā pozīcija augstākminēto darbu izpildē:

|  |  |  |  |  |
| --- | --- | --- | --- | --- |
| Gads | Projekts/Pasūtītājs | Kopējaisbūvdarbuapjoms projektaietvaros (EURbez PVN) | Būves veids, īssapraksts | Pozīcija |
|  |  |  |  |  |
|  |  |  |  |  |
|  |  |  |  |  |

10. Cita saistītā informācija

**Es, apakšā parakstījies, apliecinu, ka augstākminētais pareizi atspoguļo manu pieredzi un**

**kvalifikāciju.**

Ar šo es apņemos

**kā** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *<norādīt pozīciju>***uz pilnu slodzi strādāt pie līguma**

„\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

**izpildes tādā statusā, kāds man ir paredzēts***<Pretendenta nosaukums>***piedāvājumā**, gadījumā, ja

šim Pretendentam tiks piešķirtas līguma slēgšanas tiesības.

Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt

iepirkuma laikā.

|  |  |
| --- | --- |
| Vārds, Uzvārds |  |
| Paraksts |  |
| Datums |  |
|  |  |

Pielikums Nr.6

**Projektēšanas pakalpojumi**

**Ugunsaizsardzības sistēmas būvprojekta izstrāde**

**Jelgavas pilī, Jelgava, Lielā iela 2.**

**I Situācijas apraksts**

Latvijas Lauksaimniecības universitāte ir mācību iestāde ar ilgu vēsturi. LLU ir izvietota daudzās ēkās Jelgavas pilsēta un viena no visatpazīstamākajām ēkām ir Valsts nozīmes arhitektūras piemineklis - Jelgavas pils, ar kopējo platību 22000 m2.

2016. gada sākumā tika veikts ugunsdrošības stāvokļa novērtējuma audits, kurā tika konstatētas virkne problēmu ar automātiskajām ugunsgrēka atklāšanas un trauksmes signalizācijām sistēmām:

1. liels autonomo UAS sistēmu skaits;

2. ir pārstāvēti vairāki UAS ražotāji;

3. daļa UAS sistēmu novecojušas un neatbilst ES prasībām;

4. nepārskatāma un grūta UAS sistēmu pārvaldība tik lielā objektā kā Jelgavas pils;

5. Objektā nav ierīkota vienotā apziņošanas sistēma ārkārtas situācijām.

Konstatētas problēmas ar iekšējo un ārējo ūdensapgādi ugunsdrošības nodrošināšanai.

Dotajā brīdi objektā nav iespējama dzēšana ar ugunsdzēsības krānu šļūteņu sistēmu, jo pirmais un galvenais nosacījums nav nepieciešamā ūdens apjoma no pilsētas ūdensvada sistēmas, tāpēc ir jāizveido alternatīva ūdens ņemšanas vieta ugunsdzēsības mašīnām. Nepieciešams projekts ārējo ūdensvada tīklu pārbūvei, hidrantu atjaunošanai un izbūvei ugunsdzēsības mašīnu pieslēguma vietām, iekļaujot aprēķinus un saskaņojot ar atbildīgām instancēm.

Nepieciešams izstrādāt tehnisko projektu automātiskai ugunsdzēsības šļūteņu krānu sistēmai pilnā apjomā atbilstoši Latvijas būvnormatīvu noteikumiem, pirms tam izvērtējot cauruļvadu tehnisko stāvokli. Nepieciešams nomainīt aprīkojuma inventāru ugunsdzēsības sūkņu stacijā, aprīkojot ugunsdzēsības sūkņu staciju ar automātisku iedarbināšanas sistēmu no kopējā spiediena krituma. Veikt izmaiņas ūdens ievados ar papildinājumu kā otro rezerves pilsētas ugunsdzēsības ievadu. Sakoordinēt ugunsdzēsības krānu šļūteņu sistēmu ar Ugunsgrēka signalizācijas pulti indikācijas pārraidei par nesankcionētu sūkņu iedarbošanos.

Auditori iepazinās arī ar stāvokli citās LLU ēkās, tai skaitā no jauna uzbūvētajos LLU objektos. Tika konstatēts, ka lielākajā daļā jauno objektu ir ieviesta jauna un moderna automātiskā ugunsgrēka atklāšanas un trauksmes signalizācijas sistēma, bāzēta uz Schneider Electric ražotāja ESMI sistēmas kontrolpaneļiem un kuri ir saslēgti vienotā slēgumā, izmantojot LLU optisko tīklu un kuru darbību iespējams kontrolēt no LLU servera ar speciāli šīm sistēmām iegādātu ESMIKKO un ESGRAF programmnodrošinājumu.

Latvijas Lauksaimniecības universitāte jaunajos realizētajos objektos jau ir ieviesusi centralizēti vadāmu automātisko ugunsgrēka atklāšanas un trauksmes signalizācijas sistēmu, bāzētu uz ESMI kontroles paneļu sistēmas bāzes sekojošos objektos:

- Vides un Būvzinātņu fakultātē Akadēmijas ielā 19, Jelgavā,

- Lauksaimniecības fakultātes AAZI un AAZL ēkās Strazdu ielā 1, Jelgavā,

- 8.dienesta viesnīcā Lielā ielā 19, Jelgavā;

- Pārtikas Tehnoloģijas fakultātes ēkā Rīgas ielā 22.

Balstoties uz to, ka daļēji jau sākta ESMI sistēmas izbūve, un izbūvētās sistēmas jau ir saslēgtas vienotā tīklā un LLU ir iegādāta serveru programmatūra, lietderīga ir sistēmas attīstība nākotnē, tāpēc auditori iesaka paplašināt šo ESMI sistēmu arī uz LLU galveno mācību korpusu – Jelgavas pili.

**II Darba uzdevums**

Būvprojekta sastāvdaļas:

1. Ugunsdzēsības ūdens apgādes sistēmas (ārējais maģistrālais ūdens vads, t.sk. hidrantu izvietošana; ūdens ņemšanas vietas no ūdenstilpnes) projekta sadaļa;
2. Ugunsdzēsības ūdens apgādes sistēmas iekšējie tīkli, ugunsdzēsības krānu sistēmas un sūkņu telpas projektēšanas sadaļa, (t.sk. ugunsdzēsības skapju kontroles nodrošināšana, iekļaujot vienotā LLU kontroles sistēmā, ūdens spiediena paaugstinošo sūkņu telpas ar autonomo elektroapgādi un automātiku projekta sadaļa);
3. Automātiskās ugunsgrēka atklāšanas un trauksmes signalizācijas projekta sadaļa;
4. Automātiskās balss ugunsgrēka izziņošanas sistēmas projekta sadaļa.

**III. Ugunsdzēsības ūdensapgādes sistēmas,**

**ārējo un iekšējo ūdensvadu tīklu**

**projektēšanas sadaļu darba uzdevumi**

Izstrādāt projektu ārējiem maģistrālajiem ūdensvada tīkliem objekta iespējamai dzēšanai ar ugunsdzēsības krānu šļūteņu sistēmu, izveidojot alternatīvu ūdens ņemšanas vietu ugunsdzēsības mašīnām saskaņā ar Ugunsdrošības noteikumiem. Izprojektēt ārējo ūdensvada tīklu pārbūvi, paredzot hidrantu atjaunošanu vai jaunu izbūvi ugunsdzēsības mašīnu pieslēguma vietām. Projektā nepieciešams iekļaut aprēķinus un saskaņojot ar atbildīgām instancēm, tai skaitā ar Valsts pieminekļu aizsardzības inspekciju

Izstrādātu tehnisko projektu automātiskai ugunsdzēsības šļūteņu krānu sistēmai pilnā apjomā atbilstoši Latvijas būvnormatīvu noteikumiem. Izvērtēt esošo cauruļvadu tehnisko stāvokli, sniedzot priekšlikumus sistēmas par pilnīgu nomaiņu vai defektēto posmu restaurāciju. Projektā jāparedz nomainīt novecojušo ugunsdzēsības aprīkojuma inventāru, tai skaitā krānu sistēmas skapjus. Projektā jāparedz ugunsdzēsības šļūteņu krānu sistēmas skapjus aprīkot ar kontroles sistēmu par nesankcionētu to atvēršanu.

Projektā jāparedz spiediena paaugstinošās sūkņu stacijas jauna projekta izstrāde, to aprīkojot ar automātisku iedarbināšanas sistēmu no kopējā spiediena krituma. Nepieciešams veikt izmaiņas ūdens ievados ar papildinājumu kā otro rezerves pilsētas ugunsdzēsības ievadu. Sasinhronizēt ugunsdzēsības krānu šļūteņu sistēmu ar ugunsgrēka signalizācijas kontroles paneli indikācijas pārraidei par nesankcionētu sūkņu sistēmas iedarbošanos.

Jāizstrādā vienota apzīmējumu sistēma ūdensapgādes sistēmai, lietošanas reglamenti, apkopes darbu reglamenta sarakts un reglamentēto pārbaužu saraksts.

**III Automātiskā ugunsgrēka atklāšanas un trauksmes signalizācijas sistēmas, automātiskās balss ugunsgrēka izziņošanas sistēmas**

**projektēšanas sadaļu darba uzdevumi**

**Projekta sadaļu izstrādes normatīvi un standarti uz kā pamata veikt projektēšanu**

1. Latvijas būvnormatīvs LBN 201-15 “Būvju ugunsdrošība”

2. Latvijas būvnormatīvs LBN 208-15 “Publiskas būves”

3. Latvijas būvnormatīvs LBN 231-15 “Dzīvojamo un publisko ēku apkure un ventilācija”

4. LVS EN 54 Ugunsgrēka atklāšanas ugunsgrēka trauksmes sistēmas :

• 1.daļa: Ievads;

• 2.daļa: Vadības un signalizācijas ierīces;

• 3.daļa: Ugunsgrēka trauksmes ierīces. Sirēnas;

• 4.daļa: Enerģijas piegādes ierīces;

• 5.daļa: Siltuma detektori. Punktveida detektori;

• 7.daļa: Dūmu detektori. Punktveida detektori, kuros izmanto izkliedētu gaismu, atstarotu gaismu vai jonizācija;

• 10.daļa: Liesmas detektori. Punktveida detektori;

• 11.daļa: Signāla padeves punkti ar rokas vadību;

• 12.daļa: Dūmu detektori. Lineārie detektori, kuros izmanto gaismas staru;

• 13.daļa: Sistēmas sastāvdaļu saderības novērtējums;

• 14.daļa: Norādījumi plānošanai, projektēšanai, montāžai, nodošanai; ekspluatācijā, lietošanai un ekspluatācijai

• 16.daļa: Balss trauksmes centrāles;

• 17.daļa: Īssavienojumu izolatori;

• 18.daļa: Ievad/izvadierīces;

• 20.daļa: Aspirācijas dūmu detektori;

• 21.daļa: Trauksmes pārraides un bojājumu brīdinājuma trasēšanas iekārta;

• 22.daļa: Automātiskie līnijas karstuma detektori;

• 23.daļa: Vizuālās signalizācijas ierīces;

• 24.daļa: Balss trauksmes sistēmu elementi. Skaļruņi;

• 25.daļa: Komponenti, kuros izmanto radiolīnijas;

• 26.daļa: Oglekļa monoksīda detektori. Punktveida detektori;

• 27.daļa: Dūmu detektori gaisa kanālos;

• 29.daļa: Daudz sensoru ugunsgrēka detektori. Punktveida detektori ar kombinētiem dūmu un siltuma sensoriem;

• 30.daļa: Daudz sensoru ugunsgrēka detektori. Punktveida detektori ar kombinētiem oglekļa monoksīda un siltuma sensoriem;

• 31.daļa: Multisensoru uguns detektori. Punktveida detektori ar kombinētiem dūmu, oglekļa monoksīda un iespējams arī karstuma sensoriem;

**Projektu sadaļu izstrādes tehniskās prasības**

Automātiskās ugunsgrēka atklāšanas un trauksmes signalizācijas sistēmas, automātiskās balss ugunsgrēka izziņošanas sistēmas projektu sadaļas jāizstrādā atbilstoši iepriekš minēto normatīvu aktu prasībām, ka arī citu Latvijas Republikā (LR) spēkā esošiem likumiem, Ministru kabineta (MK) noteikumiem, Latvijas būvnormatīviem (LBN), Latvijas valsts standartiem (LVS) un citiem normatīvajiem aktiem.

Ugunsdrošības signalizācija bāzēta uz analogā - adrešu tipa kontroles paneli ESMI FX3NET (vai ekvivalenta). Automātiskā ugunsgrēka atklāšanas un trauksmes signalizācijas adrešu sistēmas kontroles panelim jābūt sertificētam izmantošanai ES teritorijā, un jāatbilst standarta prasībām.

Jelgavas pils automātiskās ugunsgrēka atklāšanas un trauksmes signalizācijas sistēmai ir jābūt saslēdzamai ar jau esošo ESMI sistēmu vienotā tīklā un esošo serveru programmatūru. Automātiskās ugunsgrēka atklāšanas un trauksmes signalizācijas sistēmai jāatbalsta Apollo/Intellia (vai ekvivalents) datu apmaiņas protokols.

 Automātiskai balss ugunsgrēka izziņošanas sistēmai jānodrošina paralēla darbība no paredzētajām 2 vadības un kontroles vietām Jelgavas pilī ar mērķi nodrošināt informācijas par iespējamā ugunsgrēka vai citas avārijas situācijas translēšanu visās ēkas telpās, kā arī lai nodrošinātu iespēju izmantot to dežūrpersonālam cilvēku evakuācijas vadībai un audio ziņojumiem par citām ārkārtējām situācijām.

**Prasības automātiskā ugunsgrēka atklāšanas un trauksmes signalizācijas sistēmai un automātiskai balss ugunsgrēka izziņošanas sistēmai**

***1. Koncepcija***

Ugunsgrēka atklāšanas gadījumā automātiskā ugunsgrēka atklāšanas un trauksmes signalizācijas sistēmai jānosūta signālu citu ugunsaizsardzības inženiertehnisko sistēmu vadībai, atbilstoši normatīvo aktu prasībām un izvirzītajiem uzdevumiem. Sistēmai jāpilda šādas sekojošas funkcijas:

- ugunsgrēka trauksmes signāla veidošana un dežurējoša personāla informēšana par ugunsgrēku, norādot signalizācijas panelī ugunsgrēka konkrētu vietu un telpu;

- vadības signāla veidošana, kurš tiek izmantots apziņošanas balss sistēmas automātiskajai iedarbināšanai;

- vadības signāla veidošana, kurš tiek izmantots ventilācijas iekārtu automātiskajai atslēgšanai ventilācijas sistēmu projektā;

- vadības signāla veidošana, kurš tiek izmantots liftu automātikas automātiskajai bloķēšanai ugunsgrēka gadījumā (liftu nosūtīšana uz 1.stāvu un bloķēšana ar atvērtām durvīm 1. stāva līmenī);

- u.c. funkcijas saskaņā ar projekta izstrādes normatīviem un standartiem.

Automātiskās ugunsgrēka atklāšanas un trauksmes signalizācijas sistēma pilnā apjomā jāparedz visās telpās. Detektoru izvietošana un daudzums jāaprēķina, pamatojoties uz arhitektūras plāniem un ievērojot detektoru darbības diapazona robežas:

- dūmu detektori - 7,5 m telpās ar augstumu līdz 11,0 m;

- siltuma detektori - 5.0 m telpās ar augstumu līdz 8,0 m.

Pārējo papildus iekārtu un materiālu daudzumu precizēt, izmantojot automātiskās ugunsgrēka atklāšanas un trauksmes signalizācijas sistēmas izvietojumu un darba shēmas.

***2.Kontroles paneļi***

Ņemot vērā Jelgavas pils aizsargājamo telpu lielu skaitu, objekts jāsadala loģiskos sektoros un automātiskās ugunsgrēka atklāšanas un trauksmes signalizācijas sistēmas projektā jāparedz vairāki (daudzumu precizēt projektēšanas laikā, izejot no kontroles paneļu kapacitātes) kontroles paneļi ESMI FX3NET (vai ekvivalenti) ar vismaz 4 adrešu cilpām katrā vismaz pa 126 adresēm. Katram kontroles panelim jāparedz atkārtotājpanelis, situācijas kontrolei no otra novērošanas posteņa. Visiem kontroles paneļiem jābūt savstarpēji saslēgtiem vienotā pārvaldības slēgumā un pieslēgtiem pie vadības servera ar programmatūru. Kontroles paneļiem komplektācijā jāparedz visas papildus nepieciešamās licences to saslēgšanai un pieslēgšanai vienotā slēgumā pie servera.

Kontroles paneļi jāuzstāda būves divos diennakts apsardzes posteņu telpās, pēc pasūtītāja norādījuma. Projektā ir nepieciešams paredzēt ugunsgrēka trauksmes un bojājumu signālu pāradresēt uz apsardzes signalizācijas paneli un tālāk pa radiokanālu apsardzes firmai.

Kontroles panelim jāatrodas vietās, kas atbilst šādām prasībām:

a. signalizācijas un kontroles iekārtas ir viegli pieejamas ugunsdzēsības vienībai un atbildīgajam par ēku;

b. apgaismojums ir pietiekams, lai marķējumi un vizuālās norādes būtu viegli saskatāmas un salasāmas;

c. fona troksnis ļauj saklausīt skaņas signālus;

d. apkārtējā vide ir tīra un sausa;

e. risks, ka iekārtas var tikt mehāniski bojātas, ir neliels;

f. ugunsgrēka izcelšanās risks ir neliels un telpā ir vismaz viens sistēmai pieslēgts ugunsgrēka detektors.

***3. Ugunsgrēka detektori***

Objekta telpās jāparedz ugunsgrēka adrešu dūmu detektori atbilstoši FX3NET (vai ekvivalenta) kontroliera panelim ar minimālo darbības rādiuss 7,5m. Parasti dūmu detektori reaģē ievērojami ātrāk nekā siltuma detektori, taču procesos, kuros rodas dūmi, tvaiki, putekļi, u.c., kas var iedarbināt dūmu detektorus, jāizskata iespēja izmantot cita tipa detektoru, piemēram, siltuma detektoru ar darbības rādiuss vismaz 5 m.

Izvēlētajiem detektoriem kopumā jābūt tādiem, lai tie nodrošinātu pēc iespējas agrāku droši ticamu brīdinājumu pie apkārtējās vides nosacījumiem telpās, kurās tie tiks izvietoti.

Jāpievērš uzmanība tam, lai detektori būtu izvietoti arī apslēptās vietās, kurās var aizsākties, vai izplatīties ugunsgrēks. Šādas vietas var būt tukšumi zem grīdas vai piekārtie griesti.

Evakuācijas ceļos jāparedz adrešu manuālās pogas atbilstoši FX3NET (vai ekvivalenta) kontroliera panelim ar izolatoriem. Manuālajiem trauksmes signāldevējiem jābūt ar vienādu darbības veidu un, jābūt viena tipa visās telpās. Jāpievērš uzmanība tam, lai manuālie trauksmes signāldevēji, kas paredzēti ugunsgrēka izziņošanai, būtu skaidri nodalīti un atšķirīgi ierīcēm, kas domātas citiem mērķiem. Manuālie trauksmes signāldevēji izvietojami tā, lai ar tiem ātri un ērti varētu rīkoties katra persona, kas atklājusi ugunsgrēku.

Manuālajiem trauksmes signāldevējiem jābūt izvietotiem pie evakuācijas ceļiem, pie katrām durvīm (iekšpusē vai ārpusē) uz kāpnēm un pie katras izejas no ēkas. Tiem jābūt novietotiem arī pie īpaši apdraudētām vietām. Manuālie trauksmes signāldevēji novietojami tā, lai nevienai personai telpās nevajadzētu pārvarēt vairāk nekā 30 m attālumu līdz tuvākajam manuālajam trauksmes signāldevējam. Telpās, kurās paredzams, ka apmeklētāji var būt ar kustību traucējumiem, šis attālums jāsamazina. Manuālos trauksmes signāldevējus, jāuzstāda 1.2 m līdz 1.6 m augstumā no grīdas.

Visi ugunsgrēka atklāšanas un trauksmes signalizācijas sistēmas projektā paredzētiem detektoriem jābūt sertificētiem atbilstoši standarta EN 54 attiecīgām daļām.

***4. Ugunsgrēka vietas noteikšana un trauksmes signāla pārvade uz kontroles paneli***

Automātiskā ugunsgrēka atklāšanas un trauksmes signalizācijas sistēmas kontroles paneļiem ESMI FX3NET (vai ekvivalentam), jāsaņem trauksmes signālus par ugunsgrēku:

- no automātiskajiem ugunsgrēka detektoriem, kuriem jābūt uzstādītiem visās būves telpās;

- no ugunsgrēka signalizācijas manuālajām pogām (ar izolatoriem), kurām jābūt uzstādītām evakuācijas ceļos;

 Papildus automātiskā ugunsgrēka atklāšanas un trauksmes signalizācijas sistēmai jānodrošina informatīva signāla saņemšana no ugunsdzēsības ūdens iekšējo tīklu skapjiem, to atvēršanas gadījumā.

***5. Apmeklētāju un personāla apziņošanas sistēma***

Apmeklētāju un personāla apziņošanai jāizmanto izziņošanas balss sistēmas skaļruņi, caur kuriem izziņošanas pirmajā etapā jāvar padot attiecīgu vienādas tonalitātes sirēnas signālu.

Apziņošanas sistēmas skaļruņu krāsa un izvietojums jāsaskaņo ar pasūtītāju un jāpieskaņo Valsts nozīmes arhitektūras piemineklim izvirzītajām prasībām.

Izziņošanas balss sistēmas iedarbināšanai jāizmanto kontroles paneļa ESMI FX3NET (vai ekvivalenta) releju izeja. Pēc sirēnas signāla atskanēšanas izziņošanas balss sistēma jāizmanto runas paziņojuma translēšanai.

Ugunsgrēka trauksmes skaņas signāla minimālais līmenis ir jānodrošina vismaz
65 dB(A), vai 5 dB(A) virs jebkura cita trokšņa līmeņa, kas var ilgt vairāk par 30 s. Trauksmes signāla minimālais līmenis jānodrošina visos objekta punktos. Skaņas līmenis nedrīkst pārsniegt 120 dB(A) jebkurā punktā, kur var atrasties cilvēki. Ugunsgrēka trauksmes signālam jābūt frekvences intervālā, ko viegli spēj sadzirdēt ēkas apmeklētāji vai darbinieki. Trauksmes signāla spektram jāatrodas intervālā no 500 Hz līdz 2000 Hz, ko spēj sadzirdēt lielākais vairākums cilvēku. Ugunsgrēka signalizācijas skaņai jānodrošina nepārtrauktība.

 Ugunsgrēka izziņošanas sistēmai jāparedz šādi vadības režīmi:

* Automātiskais (no automātiskās ugunsgrēka atklāšanas un trauksmes signalizācijas sistēmas vai stacionārās automātiskas ugunsdzēsības sistēmas trauksmes signāla);
* Manuālais vietējais (no apsardzes posteņa, kur izvietotas sistēmas vadības ierīces un atrodas dežūrējošais personāls);
* Manuālais tālvadības (no automātiskās ugunsgrēka atklāšanas un trauksmes signalizācijas sistēmas manuālajām pogām).

Ugunsgrēka izziņošanas balss sistēmas elektroapgāde jānodrošina no elektrosadales atsevišķas grupas ar ugunsdrošu elektrības kabeļi. Elektrības padeves pārtraukuma gadījumā, apziņošanas režīmā sistēmai ir jābūt darbaspējīgai vismaz 30 min, darba gaidīšanas režīmā vismaz 30 stundas

***6. Ventilācijas sistēmu kontrole, liftu bloķēšana ugunsgrēka gadījumā***

Projektēšanas gaitā paredzēt objekta ventilācijas sistēmu atslēgšanu ugunsgrēka gadījumā. Ventilācijas sistēmu automātikas atslēgšanai projektā jāizmanto ESMI FX3NET (vai ekvivalenta) kontroles paneļa ieejas un izejas moduļi ar izolatoriem, kuri jāizvieto pie ventilācijas vadības skapjiem vai tajos.

Automātiskajai liftu bloķēšanai ugunsgrēka gadījumā to automātikas projektā jāizmanto ESMI FX3NET (vai ekvivalenta) kontroles paneļa ieejas un izejas moduļi ar izolatoriem, kuri jāizvieto pie liftu vadības skapjiem vai tajos (liftu automātikas projektā paredzēt liftu bloķēšanu 1.stāva līmenī ar atvērtām durvīm).

***7. Elektroapgāde***

 Ugunsgrēka signalizācijas sistēmas elektroietaišu pamatelektroapgādi paredzēt no objekta spēka sadales skapja atsevišķas grupas, rezerves elektroapgādi – no ugunsgrēka signalizācijas kontroles panelī iebūvētām akumulatoru baterijām un temperatūras kontroli.

Ugunsgrēka signalizācijas sistēmas elektroietaišu elektroapgādi paredzēt ar kabeli (N)HXH-FE180/E30 3 x 1,5, kura ugunsizturība ir vismaz 30 min.

 Ugunsgrēka signalizācijas sistēmas rezerves elektroapgādei paredzēt kontroles panelī iebūvētus akumulatorus, kuri nodrošina signalizācijas sistēmas darbu ne mazāk par 72 stundām dežūrrežīmā un 30 min. – trauksmes režīmā (šis laiks tiek pieņemts ņemot vērā, ka atbilstoši Ugunsdrošības noteikumu 116.p. prasībām ugunsgrēka signalizācijas sistēmu bojājumi ir jānovērš 24 stundu laikā).

Pielikums Nr.7

**Ugunsaizsardzības sistēmas būvprojekta izstrāde Jelgavas pilī, Jelgava, Lielā iela 2.**

**ID Nr. LLU2016/17-P/objekti**

**Pretendenta apliecinājums**

* Pirms projektēšanas uzsākšanas Pretendentam iepazīties ar Valsts nozīmes arhitektūras pieminekļa Jelgavas pils ēku, tās uzbūvi un saistošajiem nosacījumiem, kuri attiecās uz šāda tipa ēkām projektēšanas un izbūves jomā;
* Jelgavas pils ir lielākā Baltijā, tāpēc Pretendentam pēc iepazīšanās ar ēku, būs jāsniedz priekšlikumi, kā tehniski un loģiski sadalīt ēku sektoros, lai sabalansētu automātisko ugunsgrēka atklāšanas un trauksmes signalizācijas sistēmu vadības kontrolieru skaitu un izveidotu vienotu pārvaldības modeli gan no iekārtu, gan no servera un programmatūras puses;
* Pretendentam, iepazīstoties ar ēku, būs jāsniedz priekšlikumi un vēlāk arī jāizstrādā vienota automātisko ugunsgrēka atklāšanas un trauksmes signalizācijas sistēmu devēju marķēšanas sistēma, lai pēc iespējas vienkāršāk varētu to visu kontrolēt un pārraudzīt no LLU darbinieku un ugunsdzēsēju puses;
* Pretendentam, iepazīstoties ar ēku, būs jāsniedz priekšlikumi un projektā jāiestrādā maģistrālo datu kanālu un sistēmas vājstrāvu vadu instalācijas un izbūves pamatprincipi saskaņā ar Valsts nozīmes arhitektūras pieminekļiem izvirzītām prasībām;
* Pretendentam, iepazīstoties ar ēku, būs jāiepazīstas ar Jelgavas pils ventilācijas – rekuperācijas sistēmas projektu un elektroapgādes projektu, jāsaskaņo automātisko ugunsgrēka atklāšanas un trauksmes signalizācijas sistēmu izbūves principi ar tiem. Jāizstrādā vadlīnijas šo projektu vienlaicīgai paralēlai realizācijai un jānosaka prioritātes izbūves posmos;
* Pretendentam, pēc iepazīšanās ar ēku, būs jāparedz, ka katrs Jelgavas pils sektors kontrolējas ar 1 kontrolpaneli un 1 atkārtotāj paneli, kuri tiks uzstādīti 2 dažādas Jelgavas pils vietās situācijas kontrolei;
* Pēc visa būvprojekta izstrādes, projekts būs jāsaskaņo ar Valsts kultūras pieminekļu aizsardzības inspekciju un jāsaņem pozitīvs atzinums.

(Amats) (paraksts) (paraksta atšifrējums)

(zīmogs)

<vieta><datums>

Pielikums Nr.8

Līguma PROJEKTS

## Līgums

*Par Projektēšanas pakalpojumu ugunsaizsardzības sistēmas būvprojekta izstrādē, Jelgavas pilī, Jelgava, Lielā iela 2.*

Jelgava 20\_\_.gada.\_\_.\_\_\_\_\_\_\_\_\_\_\_\_\_\_\_\_\_\_\_

Latvijas Lauksaimniecības universitāte, Reģ. Nr. 90000041898 , turpmāk tekstā “Pasūtītājs”, \_\_\_\_\_\_\_\_\_\_\_\_\_\_\_\_\_ personā, kurš rīkojas uz 20\_\_\_. gada \_\_\_. \_\_\_\_\_\_\_. pilnvaras pamata Nr. \_\_\_\_\_\_\_\_\_\_, no vienas puses un\_\_\_\_\_\_\_\_\_\_\_\_\_\_\_\_\_\_\_\_\_ Reģ. Nr. \_\_\_\_\_\_\_\_\_\_\_\_\_\_\_\_\_ , turpmāk tekstā “Izpildītājs”, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_\_\_ pamata, no otras puses, kopā sauktas “Puses”, savstarpēji vienojoties bez maldības, viltus un spaidiem, noslēdz šo līgumu (turpmāk tekstā – Līgums) par konkrēta uzdevuma izpildi –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, un izsaka to šādā redakcijā:

1. **Līguma priekšmets**

Pasūtītājs uzdod un Izpildītājs apņemas veikt **projektēšanas pakalpojumu ugunsaizsardzības sistēmas būvprojekta izstrādē, Jelgavas pilī, Jelgava, Lielā iela 2.** (turpmāk tekstā – būvprojekts) (turpmāk tekstā – Darbu), saskaņā ar Pasūtītāja darba uzdevumu –tehnisko specifikāciju (Pielikums Nr.1), un Izpildītāja piedāvājumu iepirkumam.

1. **Līguma summa un norēķinu kārtība**
	1. Līguma pamatsumma bez PVN sastāda \_\_\_\_\_\_\_ *euro*
	2. Līguma summa, kas noteikta 2.1 punktā, nav pakļauta nekādam palielinājumam, izņemot gadījumu ja Līguma darbības laikā Latvijas Republikā tiek noteikta jauna pievienotās vērtības likme.
	3. Maksājumi tiks veikti ne vēlāk kā 10 (desmit) darba dienu laikā pēc Nodošanas – pieņemšanas akta par izpildīto darbu parakstīšanas un rēķina saņemšanas no Izpildītāja.

***Ja Pretendents vēlas saņemt avansa maksājumu, tad līgumā ir šādi punkti:***

2.4.Līguma summas samaksas kārtība:

* + 1. Pasūtītājs 10 (desmit) darba dienu laikā pēc Līguma parakstīšanas un pēc avansa nodrošinājuma saņemšanas, kuru izsniegusi, Latvijas Republikā, Eiropas Savienības dalībvalstī vai Eiropas Ekonomikas zonas valstī reģistrēta komercbankas vai apdrošināšanas sabiedrība, un avansa rēķina saņemšanas no Izpildītāja pārskaita Izpildītājam avansu \_\_\_\_\_\_\_ (\_\_\_\_\_\_)*euro* apmērā, kas sastāda 10% (desmit procentus) no Līguma pamatsummas ar PVN, pamatsumma minēta 2.1. punktā.
		2. Pasūtītājs 30 (trīsdesmit) kalendāro dienu laikā pēc pilnīgi izstrādātas un nepieciešamajās institūcijās saskaņotas projekta dokumentācijas saņemšanas, pēc Nodošanas – pieņemšanas akta par izpildīto darbu parakstīšanas un rēķina saņemšanas no Izpildītāja, kas sagatavots saskaņā ar Līgumu, maksā Izpildītājam atlikušos 90% (deviņdesmit procentu) no kopējās Līguma pamatsummas ar PVN, pamatsumma minēta 2.1. punktā, un sastāda euro\_\_\_\_\_ (\_\_\_ ) apmērā.

***Ja Pretendents nevēlas saņemt avansa maksājumu, tad līgumā ir šāds punkti:***

2.4. Ja Līguma izpildes gaitā stājas spēkā izmaiņas Latvijas Republikas normatīvajos aktos, t.sk., tiek izmainīta pievienotās vērtības nodokļa (PVN) likme vai citi nodokļi un tiem pielīdzināmie maksājumi, kuri saistoši konkrētajam līgumam, tad par nemainīgu tiek uzskatīta līguma pamatsumma latos bez PVN, bet PVN, citi nodokļi un tiem pielīdzināmie maksājumi tiek piemēroti atbilstoši Latvijas Republikas normatīvo aktu aktuālajai redakcijai.

1. **Pušu atbildība par līguma pārkāpumiem**
	1. Ja Izpildītāja vainas dēļ tiek nokavēts Līguma 4. punktā uzrādītais Darbu izpildes termiņš, tad Izpildītājs maksā Pasūtītājam par katru nokavēto dienu nokavējuma naudu 1 % apmērā no Līguma summas. Maksimālā nokavējuma naudas summa tiek noteikta 10% apmērā no Līguma pamatsummas, pamatsumma minēta 2.1. punktā.
	2. Ja Pasūtītājs nokavē darbu samaksu Līgumā norādītajos termiņos, tas apņemas maksāt Izpildītājam nokavējuma naudu 1 % apmērā no nesamaksātā rēķina summas par katru nokavēto dienu, ja Puses nevienojas savādāk. Maksimālā nokavējuma naudas summa tiek noteikta 10% apmērā no Līguma pamatsummas, pamatsumma minēta 2.1. punktā,
	3. Pasūtītājam ir tiesības ieskaita kārtībā samazināt maksājamo naudas summu Izpildītājam, kas paredzēta par izpildīto darbu tādā apmērā, kāda ir aprēķinātā līgumsodu summa.Līgumsods neatbrīvo Puses no zaudējumu segšanas pienākuma un šī līguma noteikumu pildīšanas.
2. **Līguma termiņš**
	1. Līgums stājas spēkā no tā parakstīšanas brīža.
	2. Izpildītājs apņemas izstrādāt projekta dokumentāciju līdz 2016. gada \_\_.\_\_\_\_\_\_\_\_ .
	3. Līgums tiek uzskatīts par izpildītu, kad Puses ir pilnā mērā izpildījušas Līguma saistības - Pasūtītājs ar nodošanas-pieņemšanas akta parakstīšanu ir apstiprinājis būvprojekta dokumentācijas saņemšanu un veicis samaksu atbilstoši Līguma nosacījumiem.
3. **Darbu pieņemšana un nodošana**

5.1. Pasūtītājam tiek iesniegta būvprojekta dokumentācija - būvprojekta kopijas ar saskaņojumu oriģināliem 4 (četros) eksemplāros, 1 (vienu) eksemplāru elektroniskā dwg. formātā un 1 (vienu) eksemplāru elektroniskā pdf formātā uz CD vai cita datu nesēja.

5.2. Līgumā noteikto darbu izpilde tiek fiksēta ar nodošanas - pieņemšanas aktu.

5.3. Pasūtītājs paraksta nodošanas – pieņemšanas aktu 5 (piecu) darba dienu laikā pēc tā saņemšanas vai arī rakstiskā veidā norāda uz iesniegtās būvprojekta dokumentācijas neatbilstību Līguma prasībām.

5.4. Pamatotu pretenziju gadījumā Puses sastāda aktu par nepieciešamajiem labojumiem un papildinājumiem izstrādātajā būvprojekta dokumentācijā, un to izpildes termiņiem

1. **Izpildītāja pienākumi**
	1. Izpildītājs apņemas veikt darbus atbilstoši Latvijas Republikas normatīvo aktu prasībām un saskaņā ar Izpildītāja Piedāvājuma nosacījumiemun Finanšu piedāvājumu (Pielikumā Nr.2).
	2. Izpildītājs veic darbus saviem spēkiem, kā arī uz savu atbildību, uzņemoties risku, atbilstoši Izpildītāja iesniegtajam piedāvājumam, kas ir Līguma sastāvdaļa.
	3. Izpildītājam ir aizliegtas jebkādas Līgumā noteiktās tiesības un saistības nodot trešajai personai.
	4. Izpildītājs darbu izpildei nodrošina Izpildītāja piedāvājumā norādīto personālu. Izmaiņas personāla sarakstā nedrīkst veikt. Ja no Izpildītāja neatkarīga iemesla dēļ rodas nepieciešamība aizvietot personāla darbinieku, Izpildītājam tas jānomaina ar darbinieku, kuram ir līdzvērtīga vai augstāka kvalifikācija un pieredze un jāsaskaņo ar Pasūtītāju.
	5. Izpildītājs apņemas neveikt nekādas darbības, kas tieši vai netieši var radīt zaudējumus Pasūtītājam vai kaitēt tā interesēm.
	6. Izpildītājs ir atbildīgs par apakšuzņēmēju darba kvalitāti un izpildes termiņiem, ja darbu izpildē tiek piesaistīti apakšuzņēmēji.
	7. Ja Izpildītājs nav ievērojis Piedāvājuma nosacījumiem, tehniskajās specifikācijās, Līgumā vai normatīvajos aktos noteiktās prasības attiecībā uz Darbu veikšanu vai kvalitāti, tad nekavējoties, bet ne vēlāk kā 5 (piecu) darba dienu laikā Pasūtītāja izveidotā komisija, kur piedalās Izpildītāja pārstāvji, un citi pieaicinātie speciālisti, sastāda un paraksta defektu aktu, kurā norāda veikto Darbu neatbilstību, defektu novēršanas termiņu un kārtību.
	8. Izpildītāja pienākumos ietilpst visu no Latvijā Republikas normatīvo aktu prasībām izrietošo saistību izpilde attiecībā uz valsts un pašvaldību iestādēm;
	9. Līguma darbības laikā Izpildītājs Latvijā nedrīkst tieši vai netieši iesaistīties nekādos citos darījumos vai profesionālās darbībās, kas radītu interešu konfliktu ar šajā līgumā paredzētajām saistībām.
	10. Izpildītājs nekavējoties paziņo Pasūtītājam par objektīviem apstākļiem, kas radušies neatkarīgi no Izpildītāja un kavē Darbu pabeigšanu noteiktajā termiņā, un saskaņo ar Pasūtītāju tālāko rīcību.
	11. Izpildītāja atbildība kļūdainu risinājumu gadījumā ietver nepieciešamo korekciju izstrādāšanu būvprojekta dokumentācijā, bez papildu izmaksām Pasūtītājam.
2. **Autortiesības**
	1. Saskaņā ar Līguma izpildi Izpildītājs apņemas ievērot Autortiesību likumu, kas ir spēkā Latvijas Republikā.
	2. Darbu izpildes laikā, kā arī pēc nodošanas-pieņemšanas akta parakstīšanas, Izpildītājs uzņemas atbildību par trešo personu autortiesību pārkāpumiem, kas radušies saistībā ar Darbu, attiecībā uz Darbā izmantotajiem vai Darba laikā radītajiem autoru darbiem.
	3. Ar Darbu nodošanas-pieņemšanas akta parakstīšanas brīdi Izpildītājs nodod Pasūtītājam īpašumā visu Izpildītāja pārstāvēto autoru un Izpildītājam piederošās autora mantiskās tiesības attiecībā uz Darbu rezultātiem pilnā apmērā un bez jebkādiem noteikumiem, Pasūtītājs ar to var brīvi rīkoties, tai skaitā nodot to trešajām personām izmantošanai.
	4. Izpildītājs maksā Pasūtītājam jebkādu zaudējumu atlīdzību saistībā ar autortiesību pārkāpumiem, kuri ir radušies Pasūtītājam Izpildītāja darbības vai bezdarbības dēļ par veicamajiem, pabeigtajiem vai Pasūtītājam nodoto Darbu.
	5. Izpildītājs garantē, ka Finanšu piedāvājumā, Tehniskajā specifikācijā un Darbu rezultātos iekļautie autoru darbi nepārkāpj trešo personu autortiesības. Izpildītājs apņemas patstāvīgi un par saviem finanšu līdzekļiem risināt jebkādus strīdus ar trešajām personām tiesā par Autortiesību likumā noteikto autora personisko tiesību un/vai autora mantisko tiesību piederību un/vai pārkāpumiem, neiesaistot Pasūtītāju nevienā no šādiem strīdiem.
	6. Izpildītājam ir aizliegts pašam vai ar trešās personas starpniecību realizēt Pasūtītāja izņēmuma tiesības, kuras nodotas Pasūtītājam saskaņā ar šo Līgumu, un katrai tādai reizei ir nepieciešama Pasūtītāja rakstiski izteikta piekrišana.
3. **Pasūtītāja pienākumi**
	1. Pasūtītājs nodrošina Izpildītāju ar visu Pasūtītāja rīcībā esošo informāciju, kas ir nepieciešams Izpildītājam darbu izpildei.
	2. Pasūtītājs apņemas pēc Darbu pabeigšanas atbilstoši Līguma noteikumiem pieņemt no Izpildītāja Darbu rezultātus, kā arī veikt Līguma summas samaksu saskaņā ar Līguma nosacījumiem. Pasūtītājs maksā tikai par kvalitatīvi Izpildītajiem un pieņemtajiem darbiem saskaņā ar Līguma nosacījumiem
	3. Pasūtītājam ir tiesības kontrolēt Līguma izpildes gaitu, veikt darbu kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu.
	4. Ja Izpildītājs neievēro Līgumā noteiktās prasības, Pasūtītājs ir tiesīgs apturēt darbu veikšanu līdz pārkāpuma novēršanai vai zaudējumu segšanai.
	5. Pasūtītājam ir tiesības izvirzīt pretenzijas par būvprojekta projekta dokumentāciju, ja tā pilnīgi vai daļēji neatbilst Tehniskai specifikācijai, Latvijā Republikas Būvnormatīviem vai satur kļūdainus risinājumus.
	6. Pasūtītājs pieņem atbilstoši līgumam izpildīto darbu ar Darbu nodošanas - pieņemšanas aktu.
	7. Pasūtītājam ir tiesības vienpusēji aprēķināt un ieturēt Līgumā norādīto līgumsodu no Izpildītāja iesniegtā rēķina par paveikto darbu**.**

**9. Pušu korespondence**

9.1. Pušu savstarpējie paziņojumi būs spēkā tikai tad, ja tie izdarīti rakstiski. Paziņojums ir spēkā tikai no tā brīža, kad tas ir nosūtīts uz puses norādīto adresi un puse ir parakstījusies par tā saņemšanu.

9.2. Līguma administrēšanai Puses norīko savus pārstāvjus:

9.2.1. no Pasūtītāja puses: Projekta vadītājs \_\_\_\_\_\_\_\_\_\_\_.mob. tel.\_\_\_\_\_\_\_\_\_\_\_\_\_\_\_\_\_

9.2.2. no Izpildītāja puses: \_\_\_\_\_\_\_\_\_\_\_\_\_\_\_, mob. tel. \_\_\_\_\_\_\_\_\_\_.

9.3. Projekta vadītājs ir Pasūtītāja iecelta kompetenta persona, kas ir atbildīga par Līguma administrēšanu no Pasūtītāja puses.

**10. Izpildīto darbu kvalitātes garantija**

Atbilstoši Izpildītāja piedāvājumam Izpildītājs garantē visu darbu izpildi atbilstoši Latvijā Republikas spēkā esošo normatīvo aktu prasībām.

**11. Nepārvarama vara**

11.1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde radusies nepārvaramas varas rezultātā. Pie nepārvaramas varas pieskaitāmi ugunsgrēki, zemestrīces, kara darbība, plūdi u.c.. kuru rezultātā šī līguma izpilde nav iespējama.

11.2. Ja iestājas nepārvarama vara, Līguma saistības, tajā skaitā darbu izpildes termiņš, tiek izmainīts par laika periodu, kurā darbojas šie apstākļi un to sekas.

11.3. Gadījumā, kad nepārvarama vara un to sekas turpina darboties ilgāk par 3 (trim) mēnešiem vai arī, tiem iestājoties, kļūst skaidrs, ka tie un to sekas darbosies ilgāk par 3 (trim) mēnešiem, Puses iespējami drīz sāk sarunas par Līguma izpildes alternatīviem variantiem, un sastāda grozījumus Līgumā vai darbu izpildes grafikā, vai arī lauž Līgumu.

**12. Līguma laušana**

12.1. Līguma darbības laikā Puses nedrīkst veikt būtiskus līguma grozījumus, izņemot Publisko iepirkuma likuma 67.1 panta otrajā daļā noteiktajos gadījumos. Par būtiskiem līguma grozījumiem ir atzīstami tādi grozījumi, kas atbilst Publisko iepirkuma likuma 67.1 panta trešās daļas regulējuma.

12.2. Ja Izpildītājs veic prettiesisku darbību, tad var tikt uzskatīts, ka ar šīs darbības veikšanu Izpildītājs ir vienpusīgi lauzis līgumu un Izpildītājs zaudē visas ar Līgumu saistītās saistības.

* 1. Izpildītājs ir tiesīgs vienpusēji izbeigt šo Līgumu vismaz 30 dienas iepriekš rakstiski brīdinot Pasūtītāju un samaksājot Pasūtītājam līgumsodu 10 % apmērā no Līguma pamatsummas, pamatsumma minēta 2.1. punktā.

12.4. Pasūtītājam ir tiesības vienpusēji izbeigt Līgumu un Izpildītājam ir pienākums samaksāt vienreizēju līgumsodu 10% apmērā no līguma summas:

12.4.1. Ja Izpildītājs bez Pasūtītāja piekrišanas sevi aizstājis ar citu personu.

12.4.2. Ja darbu izpilde kavēta vairāk kā par 20 (divdesmit) dienām.

12.5. Ja Pasūtītājs lauž Līgumu Izpildītājam ir pienākums 5 (piecu) darba dienu laikā atmaksāt visas saņemtās naudas summas.

1. **Strīdu izšķiršanas kārtība**
	1. Visas domstarpības, kas saistītas ar līguma izpildi, tiek risinātas, Pusēm savstarpēji vienojoties.
	2. Ja Puses 30 (trīsdesmit ) dienu laikā nav panākušas vienošanos, tad strīds tiek risināts saskaņā ar Latvijas Republikas normatīvajos aktos noteikto kārtību.
2. **Noslēguma noteikumi**
	1. Visos pārējos gadījumos, kas nav paredzēti Līgumā, Puses vadās pēc Latvijas Republikas spēkā esošajiem normatīvajiem aktiem.
	2. Darbu izpildes dokumentācijas valoda ir Latvijas Republikas valsts valoda. Ja ir nepieciešams būvprojekta dokumentācijas tulkojums svešvalodā, tas tiek veikts pēc līgumslēdzēju pušu atsevišķas vienošanās.
	3. Izmaiņas un papildinājumi Līgumā stājas spēkā tad, ja ir noslēgta rakstiska vienošanās, kuru apstiprinājušas abas Puses.
	4. Līgums ir noformēts uz \_\_\_\_ lapām (ieskaitot pielikumus) 2 (divos) eksemplāros, kuriem ir vienāds juridiskais spēks, pa vienam eksemplāram katrai Pusei. Visi pielikumi, kas sastādīti rakstveidā un ir abu pušu parakstīti, ir Līguma neatņemama sastāvdaļa.
3. **Pielikumi**

13.1.

13.2**.**

1. **Pušu juridiskās adreses un rekvizīti**

|  |  |
| --- | --- |
| **Pasūtītājs:** | **Izpildītājs:** |
| **Latvijas Lauksaimniecības universitāte**  |  |
|  |  |